1)

šādi groza II pielikumu: a) 1. pantā svītro ārkārtas apstākļu moduļa definīciju; b) 1. pantā ar šādu definīciju aizstāj informācijas un kontroles moduļa (IKM) definīciju: — “informācijas un kontroles modulis (IKM) (Information and Control Module (ICM)) ir SSP modulis, kas ļauj MM konta turētājiem saņemt tiešsaistes informāciju un dod tiem iespēju iesniegt likviditātes pārveduma rīkojumus, pārvaldīt likviditāti un (attiecīgā gadījumā) ārkārtas apstākļos iniciēt maksājuma rīkojumu dublējumus vai maksājuma rīkojumus ārkārtas apstākļu risinājumā,”; c) ar šādu definīciju papildina 1. pantu: — “ārkārtas apstākļu risinājums (Contingency Solution) ir SSP funkcionalitāte, kas ārkārtas apstākļos apstrādā ļoti kritiskus un kritiskus maksājumus,”; d) ar šādu apakšpunktu aizstāj 4. panta 2. punkta a) apakšpunktu: “a) dalībvalstu centrālo vai reģionālo valdību finanšu departamentiem;”; e) ar šādu apakšpunktu aizstāj 4. panta 2. punkta c) apakšpunktu: “c) i) Savienībā vai EEZ reģistrētām ieguldījumu sabiedrībām, t. sk. tām, kuras darbojas, izmantojot Savienībā vai EEZ reģistrētu filiāli; un ii) ārpus EEZ reģistrētām ieguldījumu sabiedrībām, ja tās darbojas, izmantojot Savienībā vai EEZ reģistrētu filiāli;”; f) ar šādu punktu aizstāj 8. panta 1. punkta b) apakšpunkta ii) punktu: “ii) par 4. panta 1. punkta b) apakšpunktā un 4. panta 2. punkta c) apakšpunkta ii) punktā minētajām iestādēm sniedz valsts atzinumu III papildinājumā noteiktajā veidā, izņemot gadījumus, ja [iekļaut CB nosaukumu] citā kontekstā jau saņēmusi šādā valsts atzinumā sniedzamo informāciju un paziņojumus.”; g) ar šādu punktu aizstāj 11. panta 9. punktu: “9. Dalībnieki nekavējoties informē [iekļaut CB nosaukumu], ja attiecībā uz tiem iestājas saistību neizpildes gadījums vai ja uz tiem attiecas krīzes novēršanas pasākumi vai krīzes vadības pasākumi Eiropas Parlamenta un Padomes Direktīvas 2014/59/ES (1) vai jebkuru citu līdzvērtīgu piemērojamo tiesību aktu izpratnē.”; h) ar šādu pantu aizstāj 27. pantu: “27. pants Darbības nepārtrauktības un ārkārtas apstākļu procedūras 1. Ārēju ārkārtas apstākļu gadījumā vai jebkurā citā gadījumā, kas ietekmē SSP darbību, piemēro IV papildinājumā aprakstītās darbības nepārtrauktības un ārkārtas apstākļu procedūras. 2. Eurosistēma nodrošina ārkārtas apstākļu risinājumu, ja notiek 1. punktā aprakstītie notikumi. Ārkārtas apstākļu risinājuma savienojums un izmantošana ir obligāta dalībniekiem, kurus [iekļaut CB nosaukumu] uzskata par ļoti nozīmīgiem. Citi dalībnieki pēc pieprasījuma var pievienoties ārkārtas apstākļu risinājumam.”; i) šādi groza 28. pantu: i) ar šādu punktu aizstāj 3. punktu: “3. [Iekļaut CB nosaukumu] var noteikt papildu drošības prasības, jo īpaši attiecībā uz kiberdrošību vai krāpšanas novēršanu, visiem dalībniekiem un/vai dalībniekiem, kurus [iekļaut CB nosaukumu] uzskata par ļoti nozīmīgiem.”; ii) pievieno šādu 4. un 5. punktu: “4. Dalībnieki iesniedz [iekļaut CB nosaukumu] savu TARGET2 pašnovērtējumu un savu apliecinājumu par TARGET2 tīkla pakalpojumu sniedzēja galalietotāja drošības prasību ievērošanu. To neievērošanas gadījumā dalībnieki iesniedz dokumentu, kurā aprakstīti alternatīvi riska mazināšanas pasākumi, ko [iekļaut CB nosaukumu] atzīst par pietiekamiem. 5. Dalībnieki, kas ļauj trešām personām piekļūt savam MM kontam saskaņā ar 5. panta 2., 3. un 4. punktu, novērš risku, kas izriet no šādas piekļuves atļaušanas, saskaņā ar 1.–4. punktā izklāstītajām drošības prasībām. Pašnovērtējumā, kas minēts 4. punktā, norāda, ka dalībnieks piemēro TARGET2 tīkla pakalpojumu sniedzēja galalietotāja drošības prasības trešām personām, kurām ir piekļuve šā dalībnieka MM kontam.”; j) ar šādu apakšpunktu aizstāj 29. panta 1. punkta c) apakšpunktu: “c) ļauj dalībniekiem iniciēt likviditātes pārdales un ārkārtas apstākļu dublējuma maksājumus vai maksājuma rīkojumus ārkārtas apstākļu risinājumā dalībnieka maksājumu infrastruktūras kļūdas gadījumā.”; k) ar šādu apakšpunktu aizstāj 38. panta 2. punkta pirmā teikuma c) apakšpunktu: “c) dalībvalstu un Eiropas Savienības uzraudzības, noregulējuma un pārraudzības iestādēm, t. sk. CB, ciktāl tas nepieciešams to publisko uzdevumu izpildei, un ja visos šajos gadījumos izpaušana nav pretrunā piemērojamiem tiesību aktiem.”; l) piekto rindu I papildinājuma 2. punkta 1) apakšpunkta tabulā aizstāj ar šādu: “MT 202COV Obligāti Seguma maksājums”; m) III papildinājuma “Norādījumos attiecībā uz ārpus EEZ esošo TARGET2 dalībnieku valstu atzinumiem” 3.2. apakšpunktu aizstāj ar šādu apakšpunktu: “3.2. Vispārīgie maksātnespējas un krīzes vadības jautājumi 3.2.a Maksātnespējas un krīzes vadības procedūru veidi Vienīgās maksātnespējas procedūras (t. sk. mierizlīgums vai sanācija), kuras šajā atzinumā aptver visas procedūras attiecībā uz Dalībnieka aktīviem vai filiālēm, kas tam ir [jurisdikcija], un kuras uz Dalībnieku var attiekties [jurisdikcija], ir: [procedūru saraksts oriģinālvalodā un tulkojums angļu valodā] (kopā sauktas par Maksātnespējas procedūru). Papildus Maksātnespējas procedūrai uz Dalībnieku, tā aktīviem vai [jurisdikcijas] filiālēm [jurisdikcijā] var attiekties [piemērojamo moratoriju, administratora iecelšanu vai citu procedūru, kuru rezultātā maksājumi Dalībniekam un/vai Dalībnieka maksājumi var tikt apturēti vai attiecībā uz šādiem maksājumiem var tikt noteikti ierobežojumi, vai līdzīgu procedūru, t. sk. krīzes novēršanas vai krīzes vadības pasākumu, kas līdzvērtīgi Direktīvā 2014/59/ES noteiktajiem, saraksts oriģinālvalodā un tulkojums angļu valodā] (turpmāk tekstā kopā sauktas par Procedūrām). 3.2.b Maksātnespējas līgumi [Jurisdikcija] vai dažas norādītās [jurisdikcijas] politiskā iedalījuma sastāvdaļas ir līgumslēdzējas puses šādos maksātnespējas līgumos: [vajadzības gadījumā norādīt tos, kuriem ir vai varētu būt ietekme uz šo atzinumu].”; n) šādi groza IV papildinājuma 6. punktu: i) ar šādiem apakšpunktiem aizstāj a) un b) apakšpunktu: “a) ja [iekļaut CB nosaukumu] to uzskata par vajadzīgu, tā iniciē maksājuma rīkojumu ārkārtas apstrādi, izmantojot SSP ārkārtas apstākļu risinājumu. Šādos gadījumos dalībniekiem un papildsistēmām nodrošina minimālu apkalpošanas līmeni. [Iekļaut CB nosaukumu] tās dalībniekus un papildsistēmas par ārkārtas apstrādes uzsākšanu informē, izmantojot jebkurus tai pieejamos komunikācijas līdzekļus. b) ārkārtas apstrādē maksājuma rīkojumus iesniedz dalībnieki un apstiprina [iekļaut CB nosaukumu]. Turklāt papildsistēmas var iesniegt failus ar maksājuma rīkojumiem, kurus [iekļaut CB nosaukumu] var augšupielādēt ārkārtas apstākļu risinājumā.”; ii) ar šādiem apakšpunktiem aizstāj d) un e) apakšpunktu: “d) maksājumus, kas nepieciešami sistēmiskā riska novēršanai, uzskata par kritiskiem, un [iekļaut CB nosaukumu] var lemt par to ārkārtas apstrādes uzsākšanu; e) dalībnieki maksājuma rīkojumus ārkārtas apstrādei iesniedz tieši ārkārtas apstākļu risinājumā, kā arī informācija maksājuma saņēmējiem tiek sniegta, izmantojot [iekļaut komunikācijas līdzekļus] Papildsistēmas iesniedz failus, kuri satur maksājuma rīkojumus [iekļaut CB nosaukumu] augšupielādēšanai ārkārtas apstākļu risinājumā un kuri dod atļauju [iekļaut CB nosaukumu] to darīt. [Iekļaut CB nosaukumu] izņēmuma kārtā var veikt arī maksājumu manuālu ievadi dalībnieku vārdā. Informāciju par kontu atlikumiem un debeta un kredīta grāmatojumiem var iegūt, izmantojot [iekļaut CB nosaukumu].”; o) ar šādu apakšpunktu aizstāj IV papildinājuma 7. punkta a) apakšpunktu: “a) Ja dalībniekam ir problēmas, kas tam liedz veikt maksājumu izpildi TARGET2, tas pats atbild par šo problēmu atrisināšanu. Dalībnieks īpaši izmanto iekšējos risinājumus vai IKM iespējas, t. i., likviditātes pārdales un ārkārtas apstākļu dublējuma maksājumu (piemēram, CLS un EURO1).”; p) trešo un ceturto rindu VI papildinājuma 13. punkta tabulā aizstāj ar šādu tekstu: “Likviditātes pārveduma no T2V NNK uz T2V NNK rīkojumi 14,1 cents par pārvedumu Pārmaiņas atlikumu ietvaros (piemēram, iesaldēšana, iesaldēšanas atcelšana, likviditātes rezervēšana u. tml.) 9,4 centi par transakciju”;